Termeni și condiții

# 1.Definiții

Air-Assist: Societatea Passanger Services SRL, cu sediul social în Cluj-Napoca, str. Suceava nr. 8, jud. Cluj , nr. de ordine în registrul Comerțului: J12/6473/2017, Cod Unic de Identificare (CUI): 38504463, pagina web: https://www.air-assist.eu/, e-mail: office@air-assist.eu

Client: persoana care a acceptat prezentele condiții generale, persoana, care a înregistrat un caz pe siteul https://www.air-assist.eu/ sau prin intermediul poștei electronice.

Compensație : suma totală de bani plătită de operatorul de transport aerian în urma unei cereri de compensație făcută de Air-Assist, sumă care nu include onorarii avocațiale, cheltuieli de judecată, cheltuieli de executare silită, dobânzi, penalități sau similare, alte plăți efectuate exclusiv de Air-Assist.

Acord: înțelegerea în formă de formular de cesiune intervenită și semnată între Client și Air-Assist potrivit căreia Air-Assist va efectua orice demersuri necesare în vederea obținerii și încasării compensației de la operatorul de transport aerian Regulamentul 261/2004: Regulamentul(CE) nr. 261/2004 al Parlamentului European și al Consiliului din 11 februarie 2004 care stabilește normele comune în materie de compensare și de asistență a pasagerilor în eventualitatea refuzului la îmbarcare și anulării sau întârzierilor pe termen lung ale zborurilor.

# 2. Descrierea serviciilor

2.1 Orice persoană interesată poate trimite datele de bază ale zborului prin intermediul site-ului Air-Assist, e-mail, telefon....în vederea unei cercetări prealabile, acceptând în același timp prezentele condiții generale . După primirea solicitării, Air-Asssist va efectua în cel mai scurt timp posibil cercetarea prelabilă, gratuită în vederea verificării eligibilității cererii. După verificarea eligibilității cererii, Air-Assist refuză sau acceptă cererea Clientului. În cazul acceptării cererii, Clientul va fi invitat să semneze Acordul prin care Air-Assist va putea efectua orice demersuri necesare în vederea obținerii și încasării compensației.

2.2 În urma primirii acordului semnat de Client, Air-Assist va intreprinde toate demersurile necesare(notificări, acțiuni în justiție, executare silită, etc.) pentru obținerea compensației de la operatorul de transport aerian într-un termen rezonabil.

2.3 În cazul în care Air-Assist nu a putut obține și încasa compensația în urma demersurilor extrajudiciare, acesta poate opta pentru demararea procedurii judiciare în vederea obținerii și încasării compensației pe propria sa cheltuială.

2.4 În cazul în care Air-Assist optează pentru nedemararea procedurii judiciare de obținere și de încasare a compensației, îl informează pe Client cu celeritate, Acordul fiind reziliat de drept prin notificarea comunicată Clientului de Air-Assist, ambele părți fiind liberate de obligațiile asumate prin Acord.

2.5 Clientul va fi informat de Air- Assist, la cerere, de stadiul procedurii obținerii și încasării compensației.

# 3. Acordul

3.1 Prin semnarea acordului clientul autorizează pe Air-Assist să efectueze orice demersuri care se impun în vederea obținerii și încasării compensației.

3.2 Clientul îl asigură pe Air-Assist că la data semnării acordului, are capacitatea cerută de lege pentru încheierea acestuia și de asemenea pentru îndeplinirea obligațiilor ce derivă din acesta.

3.3 Clientul se obligă să nu intreprindă niciun act sau fapt prin care să împiedice pe Air-Assist în realizarea și finalizarea demersurilor de obținere și încasare a compensației.

3.4 Clientul garantează pe Air-Assist că nu a împuternicit și nu va împuternici nicio altă persoană fizică sau juridică în vederea obținerii compensației, respectiv nu a cesionat și nu va cesiona în tot sau în parte niciunei persoane fizice sau juridice drepturile sale în legătură cu compensația, nu a fost și nu este în judecată cu operatorul de transport aerian pentru compensația care face obiectul Acordului.

3.5. După semnarea Acordului Clientul se obligă să anunțe pe Air-Assit în legătură cu orice negociere inițiată sau plată directă efectuată de operatorul de transport aerian. Clientul ia la cunoștință că după semnarea Acordului orice plată sau compensație directă primită din partea operatorului de transport aerian este supusă condițiilor stabilite în Acord.

3.6 Clientul acceptă că Air-Assist prin demersurile intreprinse urmărește compensarea în numerar, fără a accepta bonuri de călătorie și/sau alte servicii, iar o astfel de ofertă de la operatorul de transport aerian va fi considerată ca fiind refuzul de a plăti.

3.7 Clientul atestă exactitatea și sinceritatea informațiilor pe care le furnizează lui Air-Assist și își exprimă acordul, ca demersurile făcute de Air-Assist să fie potrivit informațiilor ce le-a furnizat. În cazul în care va rezulta că, clientul a comunicat date și informații incorecte și frauduloase, Air-Assist poate rezilia de drept Acordul fără notificare, fără trecerea vreunui termen și fără încuviințarea instanței.

# 4. Plata serviciilor oferite de Air-Assist

4.1 În cazul în care Air-Assist obține și încasează compensația de la operatorul de transport aerian, va plăti 70 % din valoarea nominală a compensației în termen de 7 zile de la încasarea acesteia de la operatorul de transport aerian în contul indicat de către Client.

4.2 Air-Assist va emite și va trimite Clientului factura aferentă sumei reținute din compensație, respectiv 30% din valoarea nominală a compensației.

4.3 Air-Assist nu răspunde în niciun fel pentru plata întârziată în cazul în care clientul a dat cont bancar greșit, și-a schimbat contul bancar fără să notifice pe Air- Assist, și-a schimbat datele de contact și nu poate fi contactat,în caz de forță majoră sau în caz fortuit.

4.4 Dacă clientul nu poate fi contactat timp de 6 luni și nici nu ia legătura cu Air-Assit în vederea comunicării numărului de cont bancar corect, Air-Assist va păstra compensația în integralitate.

# 5. Protecția datelor cu caracter personal

5.1 În îndeplinirea obligatiilor asumate, Air-Assist se obligă să respecte normele legale care protejează prelucrarea datelor cu caracter personal.

5.2 Air-Assist se obligă să nu utilizeze datele cu caracter personal in niciun alt scop decât acela pentru care titularul acestor date și-a manifestat expres si neechivoc acceptul. Datele cu caracter personal nu pot fi utilizare, procesate ori divulgate către terți decât cu acceptul expres si neechivoc al titularului acestora.

5.3 Clientul își dă acordul ca Air-Assist să folosescă datele lui personale în toate demersurile efectuate pentru obținerea și încasarea compensației.

5.3 Atât Clientul cât și Air-Assist au obligația de a păstra confidențialitatea tuturor informațiilor referitoare la relatia lor contractuală, respectiv la clauzele contractuale.

5.4 Obligatia de confidentialitate nu se aplică acelor informații raportat la care Partea poate face dovada în fața instanței de judecată că sunt accesibile oricărei persoane, în mod public.

5.5 Atât Clientul cât și Air-Assist au obligația să nu utilizeze vreuna dintre informatiile cu care iau legatura, direct sau indirect, accidental sau neaccidental, pe parcursul derularii relatiei contractuale in scopul dobandirii de foloase personale, altele decât cele legitimate prin clauzele Acordului.

# 6. Dreptul de retragere

6. 1 Clientul are dreptul să se retragă din Acord în termen de 14 de zile de la semnarea acestuia, fără invocarea vreunui motiv si fără a suporta vreun cost.

6. 2 În cazul in care Clientul decide să se retragă din Acord, acesta trebuie să trimită în scris la sediul Air-Assist un act din care să rezulte intenția clară de retragere.

6.3 Dreptul de retragere nu poate fi exercitat după ce Air-Assist a obținut compensația de la operatorul de transport aerian.

# 7. Dispoziții finale

7. 1. Orice dispute care apar între client și Air-Assist vor fi solutionate pe cale amiabilă; dacă aceasta nu este posibilă se va apela entităţile competente pe raza Municipiului Cluj-Napoca.

7.2. Invaliditatea dispozițiilor individuale a acestor condiții generale nu va prejudicia validitatea dispozițiilor rămase.

7. 3. Orice modificări ulterioare ale prezentelor condiții generale vor fi disponibile pe site-ul official Air-Asist cu cel putin 30 de zile înainte ca modificarile respective să intre în vigoare. Modificările ulterioare se vor aplica clientului doar în cazul în care acesta va fi de acord cu acestea.

7. 4. Prevederile Conditiilor generale se completeaza in mod corespunzator cu prevederile legislatiei române în vigoare aplicabile in domeniu.